Wysiging soos op 18:56, 13 Augustus 2011
4 678 grepe bygevoeg , 9 jaar gelede
Wysiging soos op 18:51, 13 Augustus 2011 (wysig)
Wysiging soos op 18:56, 13 Augustus 2011 (wysig) (maak ongedaan)
Op 'n besoek aan [[Europa]] maak hy kennis met verskeie weesinrigtings. Later sou hy weer sulke besoekreise onderneem. Met die uitbreek van die [[Anglo-Boereoorlog]] bevind hy hom in die NG gemeente Witwatersrand-Wes (later [[NG gemeente Langlaagte]], waar hy leraar was van 1893 tot hy met pensioen is in 1918) en word twee en 'n half jaar lank veldprediker vir die Boeremagte onder genls. [[Lucas Meyer]] en [[Jan Smuts]] en in die Noordwes-Kaap onder adj.genl. [[C.F. Beyers]].
Van die [[NG gemeente Langlaagte]] is die [[NG gemeente Fordsburg]] in 1896 afgestig met Kriel as konsulent. Kort voor die afstigting het hy geld byeen gekry om 'n eenvoudige maar netjiese kerk in dié buurt te laat bou. Dit is Desember 1895 ingewy. Vir Kriel was dit 'n plesier om daar te gaan preek en die opkoms was altyd goed. Hy het gereken dat die kerkbesoek op Fordsburg die beste aan die Rand was.
Op Woensdagmiddag [[19 Februarie]] [] het in Braamfontein, nie ver van [[Fordsburg]] nie, 'n verskriklike ontploffing gebeur. Later is vasgestel dat treinwaens vol dinamiet, bestem vir die myne, drie dae lank in die son op die stasie gestaan het en dat dit tot die geweldige ontploffing aanleiding gegee het. 'n Gat van by die vier verdiepings diep is in die grond uitgehol. Huise op Vrededorp, Fordsburg en oral omheen is in puin gelê en ander erg beskadig.
[[Maria Kloppers]], indertyd 'n werkster van die [[Vrouesendingbond]] in Fordsburg en later stigter van die Kinderhawe in Observatory, was net besig in die nuwe kerk om haar voor te berei op die biduur om drieuur toe daar 'n geweldige skok was en "die dak sak op my toe. Ek sukkel om uit te kom. 'n Wonder dat iemand lewendig kon uitkom! Die deure en balke onder die vloer uitgedruk. Iemand roep: 'Mej. Kloppers, leef jy nog? Ag, kom tog hierheen!' Verwoesting, geklaag, geween, gejammer!"
Kriel het tydens die eerste begrafnisdag 127 lyke begrawe. Kiste is op muilwaens aangery. In tien van die kiste was net stukkies van menseliggame. Tientalle het aan hulle beserings beswyk en daar was gedurig 'n begrafnisstoet op pad na die kerkhof. Die dag ná die eerste begrafnis het hy in die studeerkamer van ds. J.N. Martins van [[NG gemeente Johannesburg|Johannesburg]] vooroor gesit en soos 'n kind gesnik.
[[Beeld:Fordsburgkerk ontplof.jpg|thumb|right|320px|Fordsburg se eerste kerk, waarvoor Kriel die geld help insamel het, is erg beskadig in die Braamfonteinse dinamiet-ontploffing, skaars twee maande nadat dit in gebruik geneem is.]]